28. kesäkuuta
Tapahtumia

1243 – Innocentius IV valittiin paaviksi.
1389 – Ottomaanien joukot murskasivat kristillisen Euroopan joukot Kosovossa, mikä avasi tien ottomaanien valloituksille Kaakkois-Euroopassa.
1519 – Kaarle V valittiin Pyhän saksalais-roomalaisen keisarikunnan keisariksi.
1633 – Kolmikymmenvuotinen sota: Torsten Stålhandske suomalaisine ratsumiehineen vaikutti ratkaisevasti voittoon Oldendorfin luona käydyssä taistelussa.
1635 – Guadeloupesta tuli Ranskan siirtomaa.
1651 – Beresteczkon taistelu alkoi puolalaisten ja ukrainalaisten välillä.
1659 – kasakat ja krimintataarit löivät venäläiset Konotopin taistelussa.
1709 – (ruotsalaisen kalenterin mukaan) Pietari Suuren 45 000 miehen armeija löi Ruotsin 29 000 miehen joukot Pultavan taistelussa.
1838 – Kuningatar Viktoria kruunattiin.
1841 – Baletin Giselle ensiesitys Pariisissa.
1880 – Australialainen lainsuojaton Ned Kelly jäi kiinni Glenrowanissa Victoriassa.
1894 – Labor Day (työläisten päivä) tuli viralliseksi juhlapäiväksi Yhdysvalloissa. Juhlapäivää vietetään syyskuussa eikä vappuna, kuten useimmissa maissa.
1904 – SS Norge ajoi karille ja upposi. Yli 600 ihmistä kuoli.
1914 – Sarajevon laukaukset: serbialainen opiskelija Gavrilo Princip surmasi Itävallan arkkiherttua Frans Ferdinandin ja hänen puolisonsa Sofian. Tapahtumaa pidetään ensimmäisen maailmansodan syttymissyynä.
1919 – Versailles'n rauhansopimukset allekirjoitettiin, mikä päätti ensimmäisen maailmansodan.
1940 – Romania pakkoluovutti Bessarabian (pääosa nykyisestä Moldovasta) Neuvostoliitolle.
1942 – Toinen maailmansota: Saksalaiset käynnistivät Operaatio Sinisen.
1944 – Toinen maailmansota: Neuvostoliitto palautti hallintaansa Petroskoin Suomen miehityksestä jatkosodan Syvärin-Petroskoin operaatiossa
1950 – Pohjois-Korean joukot valtasivat Soulin.
1960 – Kuubassa olleet yhdysvaltalaiset öljynjalostamot takavarikoitiin ja kansallistettiin.
1967 – Israel liitti Itä-Jerusalemin itseensä.
1969 – Stonewallin mellakat merkitsivät uudenlaisen seksuaalisten vähemmistöjen oikeuksia ajaneen liikkeen syntyä Yhdysvalloissa.
1978 – Yhdysvaltain korkein oikeus kielsi kiintiöt yliopistojen ("college") opiskelijavalinnoissa, mutta piti vähemmistöjä suosivia ohjelmia perustuslain mukaisina.
1990 – Adam Osbornen perustama "Paperback Software" -yhtiön todettiin oikeudessa syyllistyneen tekijänoikeusrikkomukseen sen kopioitua Lotus 1-2-3:n ulkoasun ja valikot omaan taulukkolaskentaohjelmaansa.
1992 – Ranskan presidentti François Mitterrand vieraili yllättäen Bosnian sodan  kourissa olleessa Sarajevossa.
1997 – Nyrkkeilijä Mike Tyson hylättiin hänen purtuaan vastustajansa Evander Holyfieldin korvasta palan pois.
1999 – Vuonna 1771 haaksirikkoutunut hollantilainen kauppa-alus Vrouw Maria löytyi Nauvon ulkosaaristosta.
2004 – Liettua, Slovenia ja Viro liittyivät ERM II -ohjelmaan (European exchange rate mechanism), mikä säätelee valuutanvaihtoa ennen eurovyöhykkeeseen liittymistä.
2004 – Irakin miehityshallinto (Coalition Provisional Authority) luovutti vallan Irakin väliaikaishallitukselle. Miehitysjoukot jäivät kuitenkin vielä maahan.
2007 – Valtioneuvosto hyväksyi selvitysmies Myllyniemen esityksen mukaisen 3 000 hehtaarin Sipooseen ja 200 hehtaarin Vantaalle kuuluneiden maa-alueiden liittämisen Helsinkiin.